Ֆեռնանդո Մորիենտես

**Ֆեռնանդո Մորիենտես Սանչես** (, ), իսպանացի ֆուտբոլիստ, հարձակվող։ Մադրիդի «Ռեալի» կազմում ՈՒԵՖԱ-ի Չեմպիոնների լիգայի եռակի չեմպիոն։

## Կարիերա
Ֆեռնանդո Մորիենտեսը իր կարիերան սկսել է Պրեմիերայում` 1993 թ-ի նոյեմբերի 7-ին, 17 տարեկանում, «Ալբասետե» - «Տեներիֆե» խաղում։ 1995 թ-ին «Ալբասետեից» տեղափոխվել է «Սարագոսա», որտեղ անցկացրել է երկու մրցաշրջան, խփելով 28 գոլ։ 1997 թ-ին հրավիրվել է Մադրիդի «Ռեալ». Ֆաբիո Կապելլոն՝ այդ պահին թիմի մարզիչը, երաշխավորեց նրա համար ակումբի ղեկավարության առաջ, որն էլ որոշում կայացրեց ձեռք բերել երիտասարդ հարձակվողին։ Նոր ակումբի կազմում, առաջին մրցաշրջանում նա խփեց 12 գոլ՝ 33 խաղում։ Թիմում կենտրոնական հարձակվողի դիրքը Մորիենտեսը ստիպված էր կիսել Դավոր Շուկերի հետ։

1998 թ-ի մարտի 25-ին կայացավ Մորիենտեսի մուտքը Իսպանիայի ազգային հավաքական։ Դա Շվեդիայի հավաքականի հետ ընկերական խաղն էր։ Հարձակվողը դուրս եկավ դաշտ մեկնարկային կազմում և դարձավ երկու գոլի հեղինակ։ «Ռեալում» Մորիենտեսի համար իրավիճակը փոխվեց, երբ թիմ եկավ Ռոնալդոն։ Ազգային առաջնության 2002/03 մրցաշրջանում Ֆեռնանդոն անցկացրեց ընդամենը 18 հանդիպում։ 2003 թ-ի ամռանը «Ռեալը» նրան վարձավճարով մեկ տարով տվեց ֆրանսիական ակումբ «Մոնակոյին»։ Հարձակվողը շատ արագ ինտեգրվեց նոր ակումբին և դարձավ նրա առաջատարներից մեկը։ Նա շատ էր խաղում և գոլեր խփում (այդ թվում և «Ռեալին»՝ Չեմպիոնների լիգայի խաղերում)։ Ավելին, նա հասավ այդ մրցաշարի եզրափակիչ, որտեղ «Մոնակոն» զիջեց «Պորտուին»։ Մրցաշարի արդյունքներով Ֆեռնանդո Մորիենտեսը դարձավ Չեմպիոնների լիգայի լավագույն ռմբարկու։

2005 թ-ին, Մորիենտեսը Ռաֆայել Բենիտեսի նախաձեռնությամբ տեղափոխվեց անգլիական «Լիվերպուլ»։ Ի դեպ, Մորիենտեսի Անգլիայում անցկացրած ժամանակահատվածից ոչինչ չշահեցին ոչ ինքը, ոչ էլ «Լիվերպուլը»։ 2006 թ-ին հարձակվողը վերադարձավ Իսպանիա՝ պայմանագիր ստորագրելով «Վալենսիայի հետ»։ Ավելի ուշ, երբ ավարտվեց նրա պայմանագիրը, նա ազատ ֆուտբոլիստի կարգավիճակով տեղափոխվեց «Մարսել», որի հետ մեկ տարուց խզեց պայմանագիրը, և 2010 թ-ի օգոստոսի 31-ին նա որոշեց ավարտել կարիերան։

Մորիենտեսը (47 խաղում՝ 27 գոլերով) հանդիսանում է Իսպանիայի հավաքականի հինգերորդ ռմբարկուն, զիջելով Դավիդ Վիլյային (51 գոլ), Մադրիդի «Ռեալ»ից նախկին ակումբակիցներին՝ Ռաուլ Գոնսալեսին (44 գոլ) և Ֆեռնանդո Իեռո), ինչպես նաև, Ֆեռնանդո Տոռեսին (31 գոլ)։

Այս պահին Ֆեռնանդո Մորիենտեսը աշխատում է «Ռեալում», որպես պատանիների մարզիչ։

## Նվաճումներ
### Հավաքականի կազմում

* Աշխարհի առաջնության 1/4 եզրափակչի մասնակից - 1 անգամ (2002)

### Ակումբային
 **[[Ռեալ Մադրիդ]]**
* Չեմպիոնների Լիգայի հաղթող&nbsp;-&nbsp;3 անգամ (1998, 2000, 2002)
* Միջմայրցամաքային գավաթի հաղթող -2 անգամ (1998, 2002)
* Եվրոպայի սուպերգավաթի հաղթող -1 անգամ (2002)
* Իսպանիայի չեմպիոն -2 անգամ (2001, 2003)
* Իսպանիայի սուպերգավաթի հաղթող -3 անգամ (1997, 2001, 2003)

 **[[Լիվերպուլ ՖԱ|Լիվերպուլ]]**
* Եվրոպայի սուպերգավաթի հաղթող -1 անգամ (2005)
* Անգլիայի գավաթի հաղթող -1 անգամ (2006)

 **[[Վալենսիա ՖԱ|Վալենսիա]]**
* Իսպանիայի գավաթի հաղթող -1 անգամ (2008)

 **[[Օլիմպիկ Մարսել|Մարսել]]**
* 2009/10 Ֆրանսիայի չեմպիոն
* 2009/10 Ֆրանսիական լիգիայի գավաթի հաղթող

### Անձնական
 **[[Մոնակո (ֆուտբոլային ակումբ)|Մոնակո]]**
* 2003/04 Չեմպիոնների լիգայի լավագույն ռմբարկու 
* 2003/04 Չեմպիոնների լիգայի եզրափակչի մասնակից

## Ծանոթագրություններ

## Արտաքին հղումներ
* Էջ «Օլիմպիկի» պաշտոնական կայքում  
* Ֆուտբոլիստի էջը «Լիվերպուլի» պաշտոնական կայքում 
* Ֆուտբոլիստի էջը Liverbird.ru կայքում 
* Ֆուտբոլիստի էջն ու վիճակագրությունը LFCHistory.net կայքում 

Կատեգորիա:Ալբասետեի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլային մարզիչներ այբբենական կարգով